দেখ
புது
།ཀ་དག་མཐའ་བྲལ་ཆོས་སྐུའི་ཀློང་ཡངས་སུ། །ལྷུན་གྲུབ་བདེ་ཆེན་རོལ་པའི་རང་རྩལ་ལས། །ཐུགས་རྗེའི་སྤྲུལ་སྐུ་འགྲོ་བའི་དོན་དུ་ཤར། །སྐུ་གསུམ་ལྷུན་ re
གྲུབ་མཚོ་སྐྱེས་རྗེ་ལ་འདུད། །གང་དེའི་དགོངས་རྒྱུད་ཕ་ཕོག་ནམ་མཁའི་མཛོད། །བདག་བློའི་བུམ་པ་བཟང་པོར་ལེགས་ཞུགས་ནས། །བསླབ་དང་སྦྱངས་པའི་རྐྱེན་ལ་མ་ལྟོས་པར།།
རྒྱུད་སྡེ་རྒྱ་མཚོའི་དགོངས་མཛོད་ཀློང་ནས་བརྡོལ། །ཡེ་ཤེས་སྒྱུ་མའི་སྐུ་དང་ལན་ལྔར་མཇལ། །དབང་དང་གདམས་པས་སྨིན་གྲོལ་ལམ་དུ་བཙུད། །སྨོན་ལམ་ལས་ཀྱིས་འབྲེལ་བའི་སྐལ་
ཟླ ལྡན་ལ། །གདམས་ངག་ཟབ་མོའི་བཅུད་འདི་སྟོབ་མཛོད་དང་། །འབྲེལ་ཚད་རིག་འཛིན་དང་པོའི་ས་ལ་རེག །སྔོན་གྱི་རྗེ་འབངས་པཎ་གྲུབ་རིག་འཛིན་ལས། །ཁྱོད་ཀྱི་འབངས་སུ་སེམས་
ཅན་གཞན་མི་མཆིས། །ཞེས་གསུངས་ལུང་བསྟན་ཞལ་གསུང་མངོན་དུ་ཐོབ། །ཁྱད་པར་ཆོས་ཀྱི་བདག་པོ་ཉེར་བརྒྱད་ལས། །གསང་བདག་དགྱེས་པའི་རྡོ་རྗེས་རྒྱལ་མཚན་བསྒྲེང༌།།
ལོག་ལམ་བདུད་ཀྱི་དབང་དུ་མ་སོང་ན། །འགྲོ་བློའི་མུན་ཁམས་སེལ་བའི་འོད་སྟོང་བཞད། །སྤྲིན་གྱི་སྒྲིབ་གཡོགས་འོད་གསལ་རླུང་གིས་བསལ། །མེ་ཕོ་བྱི་བའི་ལོ་ལ་གསལ་ཀྱང་ €
གདམས་
289

གཏེར་ བདུད་འཇོམས་གླིང་པའི་གསུང་། གསར།
གསལ། །གདམས་པའི་མན་ངག་སྙིང་ལ་ཐེབས་པ་གནད། །ཅེས་གསུངས་ལུང་གི་ཚད་མར་རིག་པས་དཔྱད། །ཁྱོད་དང་སྨོན་ལམ་ལས་འབྲེལ་སྟོབས་ཀྱིས་འཕྲད། །མ་ནུས་་་་་་
ཉམས་ཆུང་རྒན་པོའི་འཆོལ་གཏམ་འདི། །གཅེས་པའི་བུ་ལ་བརྩེ་བའི་ཁ་ཆེམས་ཡིན། །རབ་ཏུ་ཉོན་ལ་སྲོག་གི་གཏའ་རུ་ཟུངས། ༡ །མི་དབང་སྟོབས་ལྡན་ཆེ་དྲག་ཆོས་བརྒྱད་ཅན།།
ཐབས་མཁས་ཟོག་པོས་འགྲོ་བ་ཁ་ལོ་བསྒྱུར། །སྙིགས་མའི་སྐྱེ་འགྲོ་དེ་ལས་སུ་ཡིས་ཐུལ། །རང་མགོ་འདོན་པ་ལག་ལེན་གནད་དུ་ཆེ། ༢ །སྤྱོད་ལམ་བཅོས་མའི་གཟེབ་ཀྱིས་བཅིང་པ་
དང་། །ཡང་བཅོས་བག་མེད་སྨྱོན་པའི་སྤྱོད་པ་དག །ཤུགས་འབྱུང་མ་ཡིན་ཆོས་བརྒྱད་རེ་རློམ་ཆོད། །ཟོལ་མེད་སྒྲུབ་ཚུགས་འཛིན་པ་ལག་ལེན་གནད། ༣ །གཞན་ཡིད་འཕྲོག་པའི་རྒྱན་
གོས་མངའ་ཐང་དང་། །མི་མགོ་བསྐོར་ཐབས་ཚུལ་འཆོས་ཆོས་ལྟར་གཅེས། །ཆེ་དྲག་འདོད་རློམ་མངོན་ཤེས་འཆད་པ་དང༌། །དོན་མེད་སྤྱོད་ངན་སྤང་བ་ལག་ལེན་གནད། ༤།
ཇི་ལྟར་ཉན་ཀྱང་རང་ཚུགས་མི་ཤོར་དང༌། །མཐོ་ཐང་ཆེ་ཡང་དམན་པའི་ས་བཟུང་དང༌། །བདེ་སྐྱིད་ཆེ་ཡང་རྣམ་པར་མི་གཡེང་བ། །ནམ་ཡང་ཕམ་ལྟུང་མེད་པ་ལག་ལེན་གནད། ༥ །ཕན་
290

།ཐོགས་ནུས་པ་གར་ཡོད་ཆ་མེད་པས། །མཐོ་ལ་མ་བསྐམ་དམའ་ལ་སྡང་མ་བྱེད། །རྒྱུས་མེད་མི་ནི་བཟང་ངན་ཆ་མི་ཆོད། །བསྟོད་སྨད་ཚིག་མི་བརྗོད་པ་ལག་ 6
ལེན་གནད། ༦ །དུས་རྣམ་ཀུན་ཏུ་དབེན་ས་འཛིན་པ་དང་། །སྒྲུབ་ལ་སྙིང་རུས་བསྐྱེད་ཅིང་དམ་རྒྱ་བསྡམ། །བླ་མར་མོས་གུས་དམ་ཚིག་ངོ་ལྐོག་མེད། །འདུ་འཛི་ལེ་ལོ་སྤང་བ་ལག་ལེན་
གནད། ༧ །ལྟ་བ་ཁ་ཁྱེར་བྱས་ན་གསང་སྒོ་འཆོལ། །སྒོམ་པ་ཁྲོམ་ལབ་བྱས་ན་ཡོན་ཏན་ཉམས། །སྤྱོད་ངན་བབ་ཅོལ་འཁྱོལ་བས་རྐྱེན་ཁར་འཆོར། །དེ་འདྲའི་བྱ་སྤྱོད་སྤང་བ་ལག་ལེན་
གནད། ༨ །ལྟ་བམཐོ་སྐད་བསྒྲག་ཀྱང་སྤྱོད་པས་སྟོན། །སྒོམ་པ་གདིང་ཆེན་རློམ་ཀྱང་རྐྱེན་གྱིས་སྟོན། །སྤྱོད་པ་བྱུང་རྒྱལ་ཟེར་ཡང་དོན་གྱིས་སྟོན། །མཐོ་སྐད་ཧད་པོ་མི་གྱེར་ལག་ལེན་
གནད། ༩ །གོ་བ་རྟོགས་པར་ནོར་ན་འཁྲུལ་པ་ཡིན། །ལམ་མཐོང་གྲོལ་བར་ནོར་ན་མགོ་བོ་འཁོར། །འདི་ལས་སྦྱང་ཐོབ་མེད་སྙམ་ཤིན་ཏུ་འཁྲུལ། །འཆི་ཁ་ཐ་མལ་མི་ལུས་ལག་ལེན་
གནད། ༡༠ །ཐོབ་ལྡན་སྙན་གྲགས་ཡུལ་མིས་བཀུར་གནས་ལ། །རེ་ལྟོས་གཅེས་ནོར་ཕུལ་ཞིང་རྒྱུས་བཤད་ཀྱང་། །འགའ་ཞིག་ཆེ་བ་མི་བྱིན་དམན་སར་འཕེན། །རང་ས་བདེ་རན་ཚོད་
291
দেখ
བརྒྱ་ ཞེ་དྲུག་ གདམས་

གཏེར་ བདུད་འཇོམས་གླིང་པའི་གསུང་། གསར།
ཟིན་ལག་ལེན་གནད། ༡༡ །དེང་སང་གསང་ཆེན་ཐེག་པ་ཉམས་ལྟས་སུ། །ཟབ་གསང་ཉམས་སུ་ལེན་པ་ཉིན་སྐར་ཙམ། །དེ་ཕྱིར་རྟོགས་ལྡན་ཉུང་སྟེ་ཆེ་གྲགས་ཀྱང༌། །རང་ལྟ་མཆོག་
འཛིན་དེ་མིན་ཁྱད་དུ་གསོད། །བགྲོ་གླེང་བྱས་ཀྱང་ལོག་ལམ་སྟོན་པ་མང་། །དེ་དོན་ཤེས་མཛོད་ཤིན་ཏུ་གཅེས་པའི་གཏམ། ༡༢ །རང་གི་རྒྱུད་ལ་ཕན་པ་མ་བྱུང་ན། །ངལ་བ་དོན་མེད་
ཐོས་ཆུང་ང་རྒྱལ་རྒྱུ། །སེམས་ཀྱི་ཆགས་སྡང་རྨོངས་གསུམ་མ་གྲོལ་ན། །རྒྱུད་འཆིང་བསྒོམ་པས་ཅི་བྱེད་འཁོར་བའི་གསོས། །ཐོས་པ་གནད་དུ་སོང་ན་རྟོགས་པ་དང་། །བསྒོམ་པ་གནད་
སོང་གྲོལ་བ་ལག་ལེན་གནད། ༡༣ །དང་པོ་ཡེ་གཞི་གཏན་ལ་དབབ་བྱས་ནས། །གཟུང་འཛིན་འཁོར་བའི་ཆོས་ཀུན་ཆོས་ཉིད་དུ། །རང་གྲོལ་རེམ་པར་ཤེས་ནས་ཐག་བཅད་དེ། །ཡང་
དག་ལྟ་བ་རྟོགས་པ་ལག་ལེན་གནད། ༡༤ །བར་དུ་ཤན་འབྱེད་གནད་ལ་མཁས་པར་སྦྱངས། །གོལ་ཤོར་ནོར་སའི་འཛོལ་དུ་མི་འཆོར་བར། །སྤྲོས་བྲལ་རྣམ་ཐར་གསུམ་ལྡན་རིག་པའི་
མཁར། །སྒོམ་པ་གནད་དུ་བསྣུན་པ་ལག་ལེན་གནད། ༡༥ །ལྟ་བའི་ཕྱོགས་སུ་སྤྱོད་པ་མི་འཆོལ་བར། །ཞི་དུལ་ཚུལ་ལྡན་བླང་དོར་གནད་ལྡན་ཅིང་། །སྤྱོད་པའི་ཕྱོགས་སུ་ལྟ་བ་མི་
292

আ
།འཆོལ་བར། །འཁོར་འདས་དག་མཉམ་རོལ་པའི་ངང་གནས་གནད། ༡༦ །དགེ་བ་རྒྱུད་ལ་ཆགས་ཙམ་གྲོལ་ཐོབ་མིན། །ཁྲེགས་ཆོད་ལྟ་བསྒོམ་ཡང་དག་ re
གནད་ལྡན་མཐར། །ཐོད་རྒལ་སྣང་བཞིའི་ཉམས་ལེན་མཐར་ཕྱིན་ནས། །ཚེ་གཅིག་སངས་རྒྱས་བསྒྲུབ་པ་ལག་ལེན་གནད། ༡༧ །ཕྱི་རྟགས་རབ་རིབ་ཡིན་ཡིན་འདྲ་སྣང་ཡང༌། །སྒོ་
གསུམ་ནང་རྟགས་དང་མཚུངས་གནད་དུ་གལ། །ཤེས་ཤེས་རྟོགས་རྟོགས་ཁེངས་སེམས་ཆེ་ན་ཡང་། །རང་རྒྱུད་ངེས་པར་གྲོལ་བ་ལག་ལེན་གནད། ༡༨ །ཆོས་བརྒྱད་གནས་སུ་རང་
གཞན་མགོ་མ་བསྐོར། །ཚེ་འདིའི་སྣང་བ་རྨི་ལམ་སྐབས་ཙམ་ལ། །གོ་ས་མཐོ་དང་ནོར་ལ་རློམ་མ་བྱེད། །འཆི་ཆོས་གཤའ་མ་ཞིག་ཏུ་ངེས་པར་རེམ། །དེ་ལྟར་གནད་ཀྱི་ཡང་གཅེས་བཅོ་
བརྒྱད་པ། །མ་བརྗེད་སྙིང་གི་དཀྱིལ་དུ་གཅེས་པར་ཟུངས། །སྡེབས་སྦྱོར་སྙན་ངག་མཛེས་ཆོས་ཤེས་མིན་ཀྱང་། །བླུན་པོས་ཐང་ཚད་འདོམས་པའི་འབེལ་གཏམ་ཡིན། །ཁྱོད་ཀྱི་བསམ་པ་རྫོགས་
ཕྱིར་བསྐུལ་དོན་བསྒྲུབས། །དེ་ལས་གཞན་དོན་འགྲུབ་བསམ་བདག་ལ་མེད། །དེ་ཕྱིར་ཞལ་གདམས་བརྩམ་པའི་དོན་ཡང་མེད། །བླ་མར་མཐོང་ན་ཞལ་གདམས་དེ་ཀ་ཡིན། །གྲོགས་སུ་མཐོང་ན་
293
ཞལ་
བརྒྱ་ ཞེ་བདུན་ གདམས་

གཏེར་ བདུད་འཇོམས་གླིང་པའི་གསུང་། གསར།
བརྩེ་བའི་སྙིང་གཏམ་ཡིན། །འབངས་སུ་མཐོང་ན་གུས་པའི་ཞུ་ཕུལ་ཡིན། །དཔའ་བོ་གསང་བདག་དགྱེས་པ་རྡོ་རྗེའི་ངོར། །མ་ནུས་རྒན་པོ་སེམས་ཉིད་ཧད་པོས་བྲིས།།
294